TOA บวกกว่า 3% ลุ้นกำไร Q1 โตสนั่น โบรกฯ ชูเป้า 45 บ.
TOA บวกกว่า 3% ลุ้นกำไร Q1 โตสนั่น รับยอดขายพุ่งทั้งใน-ตปท. โบรกฯ ชูเป้า 45 บ. ล่าสุด ณ เวลา 14.56 น. อยู่ที่ 38.50 บาท บวก 1.25 บาท หรือ 3.36%สูงสุดที่ 38.50 บาท ต่ำสุดที่ 37.25 บาท ด้วยมูลค่าซื้อขาย 85.78 ล้านบาท
27 เม.ย. 2561

ผู้สื่อข่าวรายงานว่า ราคาหุ้น บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ล่าสุด ณ เวลา 14.56 น. อยู่ที่ 38.50 บาท บวก 1.25 บาท หรือ 3.36%สูงสุดที่ 38.50 บาท ต่ำสุดที่ 37.25 บาท ด้วยมูลค่าซื้อขาย 85.78 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ ให้ราคาเป้าหมาย TOA ที่ 45 บาทต่อหุ้น โดย TOA เป็นผู้นำอุตสาหกรรมสีในไทยด้วย Market share กว่า 48% และมีการเปิดตลาดต่างประเทศมานาน (CLMV + Indonesia + Malay)
ทั้งนี้คาดกำไรปี 61 จะกลับมาโตแรง 37% จากการปรับราคาครั้งแรกรอบ 3 ปี ราว 4% ผนวกกับปริมาณขายเพิ่มทั้งไทยและต่างประเทศ รวมถึงช่วงปลายปีจะเพิ่มกำลังการผลิต 16% (อินโดนีเซีย, กัมพูชา, พม่า) โดยระยะสั้นคาดกำไรไตรมาส 1/61 เด่น 620 ล้านบาท โต 35% เทียบจากไตรมาสก่อน และโต 27% เทียบจากปีก่อน และจะเพิ่มเทียบจากไตรมาสก่อนทุกไตรมาสที่เหลือ
ขณะเดียวกันเป็นอุตสาหกรรมที่ดี Margin สูง, ลงทุนต่ำ, ROE สูง, Barrier to entry สูง จึงมี Premium กว่ากลุ่มวัสดุก่อสร้างทั่วไป โดยมี 18F PER 34.6x ใกล้เคียงผู้ประกอบการในต่างประเทศ รวมทั้งรับประโยชน์จากวงจรลงทุนรอบใหม่ + เห็นสัญญาณกิจกรรมก่อสร้างฟื้นตัวโดย HMPRO มี SSSG เป็นบวก (สะท้อนกลุ่มบ้านเก่า)